Kartet viser kvar i Mali Bamako ligg.
Utsyn over Bamako frå ein ås rett utanfor byen.
Gatebilete frå Bamako.
Minibussar i Bamako.
Pont des Martyrs 'Martyrbrua', som bind i hop bydelane på kvar side av elva Niger.
**Bamako** er hovudstaden i det afrikanske landet Mali. Byen ligg ved elva Niger (*Joliba* 'blodelva' (*joli* 'blod', *ba* 'elv') på bambara) i den sørvestlege delen av landet. Bamako er administrativt sentrum i landet, og er ein viktig hamneby og eit regionalt handelssentrum. Hovudnæringane er tekstil, matvarer og metall.

Folkesetnad
-----------

Bamako er på sjetteplassen mellom dei raskast veksande byane i verda. I 1884 hadde byen 2 500 innbyggjarar, i 1908 8000 innbyggjarar, i 1945 37 000 innbyggjarar, i 1960, året då Mali blei uavhengig, hadde talet stige til 100 000, og i 2009 var det kome opp i 2 209 225. Byen er dessutan den sjuande største i Vest-Afrika, etter Lagos, Abidjan, Kano, Ibadan, Dakar og Accra.

Namnet på byen
--------------

Namnet *Bamako* kjem frå bambara og tyder 'krokodillerygg' (*bama* 'krokodille'; *kɔ* 'rygg').

Bydelar
-------

Bamako har desse bydelane; namna er skrivne på bambara (bamanankan) og nokre i tillegg på fransk (etter skråstreken når båe språka er med):

|  |  |  |  |  |  |
| --- | --- | --- | --- | --- | --- |
| * Hippɔdrɔme / Hippodrome
* Korofina
* Badalabugu / Badalabougou
* Bamakɔ Kura / Bamako Coura
* Jikoroni / Djicoroni
* Bakɔ jikɔrɔni / Baco Djicoroni
* Misira / Missira
* Medina Kura / Médina Coura
* Bankɔni / Bankoni
* Maɲambugu / Magnambougou
 |  | * Dravela
* Jɛlibugu
* Bolibana
* Wɔlɔfɔbugu
* Bajalan I,II,III
* Ɲarela
* Bagadaji
* Bozola
* Falaje
* Ɲamakoro
 |  | * Sɛbenikɔrɔ
* Quinzanbugu
* Kinsanbugu
* Amdalayɛ
* Sabalibugu
* Titibugu
* Lafiabugu
* Badalabugu
* Torokɔrɔbugu
* Quartier du fleuve
 | 

 |

Klima
-----

Bamako ligg lengst sør i Sahel og har eit tropisk klima med ein gjennomsnittleg nedbør på 878 mm i året, og med ei klårt åtskild tørketid og regntid.

Venskapsbyar
------------

* Flagget til Frankrike Angers, Frankrike (sidan 1974)
* Flagget til Burkina Faso Bobo Dioulasso, Burkina Faso
* Flagget til Senegal Dakar, Senegal
* Flagget til Tyskland Leipzig, Tyskland
* Det amerikanske flagget Rochester, New York, USA (sidan 1975)
* Flagget til Brasil São Paulo, Brasil
* Flagget til Indonesia Sinyar, Indonesia
* Det amerikanske flagget Slocomb, Alabama, USA (sidan 1912)

Kjende personar som er fødde i Bamako
-------------------------------------

* 1954, 24. oktober, Amadou Bagayoko, songar og gitarist i Amadou & Mariam
* 1955, 23. juni, Jean Tigana, fransk fotballspelar og -trenar
* 1958, 15. april, Mariam Doumbia, songar Amadou & Mariam
* 1968, 25. februar, Oumou Sangaré, songar, feminist og menneskerettsaktivist
* 1979, 15. juli, Boubacar Diarra, malisk fotballspelar
* 1978, 15. april, Soumaila Coulibaly, malisk fotballspelar i FSV Frankfurt

Norske organisasjonar i Bamako
------------------------------

Mange internasjonale humanitære organisasjonar og misjonsorganisasjonar er etablerte i Bamako, og mellom norske organisasjonar finn vi Kirkens nødhjelp, Strømmestiftelsen, Santalmisjonen og Det norske misjonsselskap.

Bibliografi
-----------

Brauner, Siegmund 1974. *Lehrbuch des Bambara.* Leipzig: VEB Verlag Enzyklopädie.

Fotnotar
--------

1. ↑  The world’s fastest growing cities and urban areas from 2006 to 2020
2. ↑  S. Konaté, Bamako, enracinée dans l’histoire, ouverte au Monde, *L’Essor* , 1er décembre 2005.
3. ↑  Jf. artikkelen om Bamako på fransk wikipedia.
4. ↑  Jf Artikkelen om Bamako på tysk wikipedia og Brauner (1974).
5. ↑  Eigne observasjonar under fleire opphald i Bamako; Rolf Theil.

|  |  |
| --- | --- |
| Autoritetsdata | 
* WorldCat
* Store norske leksikon
* VIAF
* GND
* LCCN
* BNF
* BNF (data)
* SUDOC
* NKC
* GeoNames

 |